Document ID: /roh_data/filtered/fineweb-2-filterrobots_roh.jsonl.gz/52878

Suenter l’acziun da tests da massa da l’emna passada en l’Engiadina e las valladas dal sid han actualmain puspè lieu tests da massa a Samedan ed a Poschiavo. Quai oravant tut perquai ch’i ha dà in’auta rata da positivitad en quels lieus. Surtut tar uffants e giuvenils han ins constatà blers cas positivs.
A partir da 6 onns
Nov tar quests tests è la cussegliaziun da far il test per uffants davent da 6 onns. L’ultima giada era quai anc tar 10 onns. Tenor Martin Bühler, il manader dal stab directiv chantunal, vul ins ramassar experientschas er tar uffants pli pitschens – perquai questa adattaziun.
Strategia definitiva
Suenter ch'ils resultats dals tests da massa èn vegnids evaluads vul il chantun definir ina strategia da tests definitiva. Tenor Martin Bühler duai quella esser sin maisa il schaner.